Kommissionens forordning (EF) nr. 80/2003

af 17. januar 2003

om ændring af forordning (EF) nr. 175/2001 for så vidt angår visse blandinger af visse sorter af valnødder med skal, der er officielt defineret af det producerende land

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved forordning (EF) nr. 1881/2002(2), særlig artikel 2, stk. 2, og

ud fra følgende betragtninger:

(1) Ifølge Kommissionens forordning (EF) nr. 175/2001 af 26. januar 2001 om handelsnormer for valnødder med skal(3) er det i alle kvalitetsklasser muligt at blande flere valnøddesorter i den samme pakning, forudsat at blandingen er officielt defineret af det producerende land.

(2) De franske myndigheder har meddelt Kommissionen, at de officielt har defineret flere sortsblandinger med betegnelsen "Valnødder fra Grenoble" og "Valnødder fra Périgord", som omfatter friske og tørrede valnødder. De amerikanske myndigheder har meddelt Kommissionen, at de har defineret en sortsblanding med betegnelsen "Valnødder fra Californien", som omfatter tørrede valnødder.

(3) For at undgå fortolkningsforskelle i anvendelsen af forordning (EF) nr. 175/2001 bør disse blandingers egenskaber specificeres i den pågældende forordning, hvilket dog ikke udelukker, at der findes andre sortsblandinger af valnødder, som er officielt defineret andetsteds.

(4) Derfor bør forordning (EF) nr. 175/2001 ændres.

(5) Forvaltningskomitéen for Frugt og Grønsager har ikke afgiver udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

Bilaget til forordning (EF) nr. 175/2001 ændres som angivet i bilaget til nærværende forordning.

Artikel 2

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. januar 2003.

På Kommissionens vegne

Franz Fischler

Medlem af Kommissionen

(1) EFT L 297 af 21.11.1996, s. 1.

(2) EFT L 285 af 23.10.2002, s. 13.

(3) EFT L 26 af 27.1.2001, s. 24.

BILAG

I bilaget til forordning (EF) nr. 175/2001 foretages følgende ændringer:

1) I afsnit II (Bestemmelser vedrørende kvaliteten) foretages følgende ændringer i punkt B (Klassificering):

a) i nr. i) affattes første afsnit således:"Valnødder med skal: Denne klasse skal være af højere kvalitet. De skal have sortens kendetegn eller eventuelt de kendetegn, der karakteriserer sortsblandingen, der er officielt defineret af det producerende land(1) og anført i mærkningen."

b) i nr. ii) affattes første afsnit således:"Valnødder med skal i denne kvalitet skal være af god kvalitet. De skal have sortens, handelstypens eller sortblandingens kendetegn, der er officielt defineret af det producerende land(2) og specificeret i mærkningen."

2) Følgende tillæg indsættes:

"Tillæg III

IKKE-UDTØMMENDE LISTE OVER BLANDINGER AF VISSE SORTER, DER ER OFFICIELT DEFINERET AF DET PRODUCERENDE LAND, JF. AFSNIT II, PUNKT B, NR. i), OG AFSNIT II, PUNKT B, NR. ii), I BILAGET

1. "Valnødder fra Grenoble"

- for tørrede og friske valnødder, blanding af følgende sorter: Franquette, Mayette, Parisienne.

2. "Valnødder fra Périgord"

- for tørrede valnødder, blanding af følgende sorter: Marbot, Franquette, Corne.

- for friske valnødder, blanding af følgende sorter: Marbot, Franquette.

3. "Valnødder fra Californien"

- for tørrede valnødder, blanding af følgende sorter: Amigo, Adams, Ashley, Payne, Eureka, Hartley, Serr, Chandler, Chico, Gustine, Lompoc, Midland, Pedro, Pioneer, Sunland, Tehama, Tulare, Vina, Poe, Carmello, Cascade, Concha, Ehrhardt, Franquette, Howe, Howard, Idaho, Marchetti, Mayette, Meylan, Plancentia, Sharkey, Sinensis, Trinta, Waterloo, Westside."

(1) En ikke-udtømmende liste over blandinger af visse sorter, der er officielt defineret af det producerende land, er anført i tillæg III.

(2) En ikke-udtømmende liste over blandinger af visse sorter, der er officielt defineret af det producerende land, er anført i tillæg III.